Sutarties 2 priedas

ŠIAULIŲ MIESTO VIEŠŲJŲ VIETŲ VAIZDO STEBĖJIMO SISTEMOS ĮGARSINIMO ĮRENGIMO IR  GARANTINĖS PRIEŽIŪROS PASLAUGŲ

TECHNINĖ SPECIFIKACIJA

1 DALIS – ĮRENGIMO SĄLYGOS

1.1. ŠIAULIŲ MIESTO VIEŠŲJŲ VIETŲ VAIZDO STEBĖJIMO SISTEMOS ĮGARSINIMO ĮRENGIMO IR GARANTINĖS PRIEŽIŪROS BENDRI REIKALAVIMAI

	Nr.
	Reikalavimas

	1.1.1. 
	Šioje įgarsinimo ir jo garantinės priežiūros paslaugų pirkimo techninėje specifikacijoje (toliau – Techninė specifikacija) nustatomi minimalūs reikalavimai įgarsinimui (toliau – įgarsinimas), jo sudėtinėms dalims (įrangai, duomenų perdavimo tinklui), taip pat garantinės priežiūros vykdymui – suprantamam kaip tiekėjo įsipareigojimas garantiniu laikotarpiu diagnozuoti ir šalinti gedimus, keisti sugedusias dalis ir operatyviai reaguoti į pranešimus. Priimtinais laikomi pasiūlymai, kuriuose siūlomo įgarsinimo sudėtinių dalių techniniai rodikliai (techninės charakteristikos) atitinka arba viršija šioje specifikacijoje nustatytas technines sąlygas.

	1.1.2. 
	Pirkimo objektas - Šiaulių miesto viešųjų vietų vaizdo stebėjimo sistemos (toliau – VSS) įgarsinimo įsigijimas, įrengimas ir garantinė priežiūra, Pirkėjo nurodytose Šiaulių miesto viešosiose vietose ir jo veikimui būtinos įrangos, optinių kabelių, elektros linijų įrengimas, (toliau – Sistema ) ir prijungimas prie esamos programinės įrangos (toliau – prijungimo darbai), ir įrengto įgarsinimo su visa infrastruktūra garantinė (veikimo)  priežiūra 36 mėnesius nuo Sistemos perdavimo Pirkėjui dienos, kaip numatyta Sutartyje (toliau – priežiūra). 

	1.1.3. 
	Įgarsinimo įrengimas, įdiegimas ir priežiūra turi apimti:
1.1.3.1. įgarsinimo įrengimą TS 1.3. skyriuje nurodytose vietose pagal Tiekėjo parengtą ir su Pirkėju suderintą supaprastintą projektą (ruporinių garsiakalbių ir jų įrengimo infrastruktūra turi būti derinama su visomis reikalingomis institucijomis). Tikslios ruporinių garsiakalbių vietos turi būti nustatytos ir pateikiamos schemoje;
1.1.3.2. rekomenduotina įrenginėti ruporinius garsiakalbius su analoginiu garso įėjimu jungiant prie vaizdo stebėjimo kamerų analoginio garso išvesties. 
1.1.3.3. ruporinių garsiakalbių įrengimas prie jau veikiančios vaizdo stebėjimo kameros. Ruporinio garsiakalbio garso sąsaja jungiama prie atramoje esančios vaizdo stebėjimo kameros garso išvesties, maitinimas prijungiamas per PoE arba atskiru maitinimo kabeliu nuo maitinimo spintos, iš kur maitinama vaizdo kamera. Ethernet LAN (jei būtų naudojamas)  įjungiamas į tą patį tinklą, kaip ir vaizdo stebėjimo kamera (papildomus galinius įrenginius turi įrengti Tiekėjas);
1.1.3.4. jeigu elektros privedimas ruporinių garsiakalbių prijungimui įrengiamas nuo arčiausiai esančių elektros spintų (elektros energijos tiekimas turi būti suderintas su elektros spintų savininkais, pvz. AB „ESO“ ar kitu tiekėju), pasirašomas atsakomybės ribų aktas ir elektros apskaita įrengiama parenkant automatizuotą elektros apskaitą ir tinkamą pagal pajungtos įrangos galios dedamąją tiekimo planą įrengiant automatizuotos elektros apskaitos prietaisą, kai jungiamasi prie ESO ar kitų paskirstymo tinklų, įrašant į Pirkėjo pasirinkto nepriklausomo elektros tiekėjo sutarties tiekimo taškų sąrašą ir neįrengiama jokia elektros apskaita, kai jungiamasi prie UAB „Šiaulių šviesa“ elektros ir valdymo spintų.
Pildant „ELEKTROS ĮRENGINIŲ PRIJUNGIMO PRIE ELEKTROS TINKLŲ PARAIŠKĄ IR PRAŠYMĄ SUDARYTI ELEKTROS ENERGIJOS PIRKIMO-PARDAVIMO AR PERSIUNTIMO SUTARTĮ“ Pirkėjo vardu, būtina:
a) pildant objekto įtraukimo į esamą elektros energijos pirkimo-pardavimo (persiuntimo) sutartį, pažymint TAIP ir nurodant kliento kodą 701714;
b) detalizuoti objekto pavadinimo skiltį, įvardinti įrangą, įrangos inžinerinius tinklus ir pan.
1.1.3.5. įdiegtos ruporinių garsiakalbių sistemos garantinę priežiūrą.

	1.1.4. 
	Iš Tiekėjo perkamas uždarame vaizdo duomenų tinkle veikiantis įgarsinimas Šiaulių miesto nurodytose vietose viešosiose vietose, po tris ruporinius garsiakalbius ant atramos, valdomas iš Pirkėjo Vasario 16-osios g. 62, Šiauliuose įrengto Centrinio pulto.

	1.1.5. 
	Įgarsinimas turi užtikrinti, kad valdomas iš Centrinio pulto, visą parą būtų galima perduoti pranešimus į nurodytas kontroliuojamas Šiaulių miesto viešąsias vietas, teritorijas.

	1.1.6. 
	Įgarsinimo duomenų perdavimas turi būti atliekamas uždarame duomenų perdavimo tinkle.

	1.1.7. 
	Visa siūloma sumontuota įgarsinimo įranga turi būti pritaikyta veikti Lietuvos klimatinėmis sąlygomis veikiant neigiamai temperatūrai, drėgmei  ir kitiems atmosferos poveikiams bei apsaugota nuo vandalizmo. 

	1.1.8. 
	Įgarsinimo duomenų perdavimo tinkle (perduodant informaciją iš Centrinio pulto) informacija (įgarsinimo  duomenys) turi būti perduodama TCP/IP protokolu. Analoginių perdavimo sistemų naudoti neleidžiama, išskyrus galimybę, kai analoginis garsinis signalas perduodamas iš vaizdo stebėjimo kamerų į ruporinius garsiakalbius.

	1.1.9. 
	Įgarsinimas turi būti apsaugotas nuo gedimo ar elektros sutrikimo perdavimo linijose, nesankcionuoto prijungimo prie kitos (-ų) sistemos (-ų) ir atspari nepalankioms oro sąlygoms.

	1.1.10. 
	Tiekėjas turi užtikrinti įgarsinimo garantinę priežiūrą sutarties galiojimo laikotarpiu. Remontuojant ar keičiant sugedusius įrenginius, jų charakteristikos negali būti bloginamos.

	1.1.11. 
	Ruporinių garsiakalbių vietose turi būti sumontuota: komutacinės spintelės su maitinimo šaltiniais, elektros viršįtampių ribotuvais ir duomenų perdavimo kanalais, esant techninei galimybei galima išnaudoti jau esamas vaizdo kamerų komutacines spinteles.

	1.1.12. 
	Įgarsinimo elektros apskaita įrengiama kai jungiamasi prie ESO ir kitų paskirstymo tinklų, neįrengiama, kai jungiamasi prie UAB „Šiaulių šviesa“ elektros ir valdymo spintų. Esant techninei galimybei galima panaudoti jau esamą vaizdo kamerų elektros apskaitą.

	1.1.13. 
	Ruporiniai garsiakalbiai turi būti prijungti prie Šiaulių miesto savivaldybės administracijos Miesto koordinavimo skyriuje esančios vaizdo stebėjimo sistemos programinės įrangos „Digifort Enterprise 7.4.1.2“, suprogramuotos, vidinė programinė įranga privalo būti atnaujinta iki naujausios versijos ir tinkamai funkcionuoti.

	1.1.14. 
	Vykdant darbus esamų komunikacijų apsaugos zonoje prieš darbų pradžią privaloma iškviesti tas komunikacijas eksploatuojančių organizacijų atsakingus atstovus.



1.2. SPECIALŪS REIKALAVIMAI DUOMENŲ PERDAVIMO ĮRANGAI

	Nr.
	Reikalavimas

	1.2.1. 
	[bookmark: _Hlk72503900]Visa duomenų perdavimo įranga, naudojant bet kurias ryšio technologijas, turi būti pakankamo pralaidumo, patikimumo ir pakankamai žemo užlaikymo laiko, kad būtų išlaikomi specifikacijose aprašyti reikalavimai garso kokybei, ruporinių garsiakalbių valdymui, tinklo perdavimo greitaveikai bei vėlinimui ir informavimui apie garso perdavimo gedimus. Prie didžiausio Sistemos apkrovimo, naudojant vaizdo kamerų sistemos ryšių tinklus, turi būti garantuota greitaveika (ne mažesnė nei 40 Mbps kiekvienai vaizdo kamerai) ir didžiausias signalo vėlinimas negali viršyti 100 milisekundžių.

	1.2.2. 
	Ryšiams turi būti užtikrinama simetrinė greitaveika.

	1.2.3. 
	Ryšys turi būti suprojektuotas ir įrengtas laikantis hierarchinės struktūros ir turi atitikti rekomendacijas dėl OSI ir TCP/IP standartinių modelių.

	1.2.4. 
	Ryšio linija turi būti atspari elektromagnetiniams trikdžiams ir žaibo iškrovoms ir nepriklausyti nuo aplinkos sąlygų: drėgmės, temperatūros, kritulių, statinio krūvio, eterio taršos.

	1.2.5. 
	Centrinio pulto tinklo prieigos (paskutinės mylios) pateikiamumas ryšiams privalo būti ne mažesnis kaip 99,95 %, nutolusiems taškams tinklo prieigos (paskutinės mylios) pateikiamumas ryšiams privalo būti ne mažesnis kaip 99,5 %.

	1.2.6. 
	Signalo apėjimo vėlinimas (round trip delay) tarp bet kurių dviejų tinklo taškų neturi viršyti 20 ms naudojant 100 baitų duomenų paketus ir esant ne daugiau kaip 75 % kanalo apkrovimui. Esant garantuotam pralaidumui paketų praradimas neturi viršyti 0.1% ir vėlinimo nuokrypis 5 ms.

	1.2.7. 
	Turi būti naudojama tokia technologija, kuri gali garantuoti duomenų perdavimo spartą, aukštus saugos reikalavimus ir duomenų perdavimui naudojamas atskiras duomenų perdavimo tinklas, skirtas tik duomenų perdavimo paslaugai teikti. Bet nebūtų naudojami sprendimai, pagrįsti duomenų perdavimo viešaisiais tinklais (INTERNET).

	1.2.8. 
	Visi ryšio kanalai turi atitikti LST EN 60793-2-50:2009 standarto B1.3 klasės (ITU-T G.652C/D) arba lygiaverčio standarto reikalavimus. 

	1.2.9. 
	Po duomenų perdavimo tinklo įrengimo ir Paslaugų gavėjui kilus įtarimų dėl parametrų neatitikimo, jis gali samdyti trečią šalį matavimams patikrinti ir nustačius neatitikimus reikalauti jų ištaisymo Tiekėjo sąskaita.

	1.2.10. 
	Tiekėjas privalo pasirūpinti visais leidimais ir suderinimais komunikacijų ir visų įrenginių įrengimui. Tiekėjas privalo įsiskaičiuoti visas reikalingas išlaidas įgarsinimo įrengimui, įskaitant ryšių kanalizacijos tinklų tyrimo kaštus, atramų (stulpų) įrengimą, dokumentacijos paruošimą ir pateikti jas galutiniame pasiūlyme, kitu atveju, susidariusios išlaidos bus dengiamos Tiekėjo sąskaita.

	1.2.11. 
	Tiekėjas gali panaudoti įrengtą šviesolaidinį ryšį nuo Techninės specifikacijos 1.2.12 punkte nurodyto duomenų perdavimo galinio mazgo iki Techninės specifikacijos 1.3 punkte nurodytų orientacinių vietų. Bet kokiu atveju Tiekėjas turi užtikrinti duomenų perdavimą šioje Techninėje specifikacijoje nurodytais reikalavimais. 

	1.2.12. 
	[bookmark: _Hlk72504082]Duomenų perdavimo galinis mazgas turi būti įrengtas Šiaulių miesto savivaldybės administracijoje Vasario 16-osios g. 62, Šiauliai Pirkėjo nurodytose patalpose.


Pastaba: Rekomenduotina įrenginėti ruporinius garsiakalbius su analoginiu garso įėjimu jungiant prie vaizdo stebėjimo kamerų analoginio garso išvesties.

1.3. NAUJAI PLANUOJAMŲ ĮRENGTI ĮGARSINIMO VIETŲ PRELIMINARIOS KOORDINATĖS

	Nr.
	Paskirtis ir vieta, kiekis
	Koordinatė X;Y
	Komunikacijos

	1.3.1. 
	Ruporiniai garsiakalbiai Centriniame parke - 3 vnt.
	X: 457105,11;
Y: 6200923,55
 

	Ruporinių garsiakalbių garso įvadas jungiamas prie atramoje esančių vaizdo stebėjimo kamerų (Axis Q6315-LE) analoginio garso išvesties (AXIS T61), maitinimas prijungiamas per PoE arba atskiru maitinimo kabeliu nuo maitinimo spintos, iš kur maitinama vaizdo kamera. Ethernet LAN (jei būtų naudojamas) įjungiamas į tą patį tinklą kaip ir vaizdo stebėjimo kamera (papildomus galinius įrenginius turi įrengti Tiekėjas).
Įrengiama po 3 vnt. ant vaizdo kameros atramos, pageidautina įrengti aukščiau vaizdo kameros tvirtinimo.

	1.3.2. [bookmark: _Hlk95465764]
	Ruporiniai garsiakalbiai Beržynėlio parke - 3 vnt.
	X: 453494,09;
Y: 6197718,16
	Ruporinių garsiakalbių garso įvadas jungiamas prie atramoje esančių vaizdo stebėjimo kamerų (ACTi B915), maitinimas prijungiamas per PoE arba atskiru maitinimo kabeliu nuo maitinimo spintos iš kur maitinama vaizdo kamera. Ethernet LAN (jei būtų naudojamas) įjungiamas į tą patį tinklą kaip ir vaizdo stebėjimo kamera (papildomus galinius įrenginius turi įrengti Tiekėjas).
Įrengiama po 3 vnt. ant vaizdo kameros atramos, pageidautina įrengti aukščiau vaizdo kameros tvirtinimo.


Pastaba: Rekomenduotina įrenginėti ruporinius garsiakalbius su analoginiu garso įėjimu jungiant prie vaizdo stebėjimo kamerų analoginio garso išvesties.

2 DALIS – PRIEŽIŪROS SĄLYGOS

2.1. BENDRIEJI REIKALAVIMAI 

	Nr.
	Reikalavimas

	2.1.1. 
	Pirkėjui turi būti suteikta galimybė Sistemos sutrikimus registruoti, apskaityti ir turėti chronologines realaus laiko ataskaitas Tiekėjo nurodytame elektroniniame Sistemos sutrikimų registravimo registre. 

	2.1.2. 
	Esant tinklo ar Sistemos sutrikimui registruotam Tiekėjo elektroniniame Sistemos sutrikimų registravimo registre, ar jam laikinai neveikiant, Tiekėjo nurodytu telefonu, elektroniniu paštu, privalo būti užregistruotas gedimas. Tiekėjas gedimų šalinimo reakcijos laikas nuo pranešimo apie gedimą ne ilgesnis kaip 2 val., o pilnas Sistemos atstatymas darbui ne ilgiau kaip per 5 val. Tiekėjas specialistai privalo imtis priemonių (nuvykti į įrenginio vietą, esant galimybei prisijungti prie Sistemos nuotoliniu būdu) ir nustatyti gedimą bei jį pašalinti. Jeigu įgarsinimo eksploatacinės priežiūros metu nustatomas vieno ar kelių įgarsinimo įrangos komponentų gedimas, kurio (-ių) negalima pašalinti per 5 val., Tiekėjas savo sąskaita imasi visų įmanomų priemonių įgarsinimo funkcionalumui užtikrinti. Tiekėjas pasitelktos priemonės (tiek techninės, tiek programinės) be suderinimo protingam terminui, bet ne ilgiau nei 60 kalendorinių dienų, negali keisti naudojimo funcionalumo arba sudaryti netinkamas ruporinių garsiakalbių panaudojimo sąlygas, kai Pirkėjui tektų keisti savo darbo algoritmus, ataskaitas ir pan.. 

	2.1.3. 
	Tiekėjo specialistai radę nesankcionuotą prisijungimą ar galimai bandymus prisijungti prie Sistemos ar jos komponentų privalo imtis priemonių tai užkardyti  (nedelsiant atjungti galimą prisijungimą, nenaikinant įkalčių, ir tuoj pat informuoti Pirkėją apie įvykį). 

	2.1.4. 
	Jei vykdydamas garantinę priežiūrą Tiekėjas turės atlikti techninės ir / ar programinės įrangos pakeitimus, dėl kurių Sistema nustos tinkamai funkcionuoti arba Šiaulių miesto savivaldybės administracija dėl neteisėtų Tiekėjo veiksmų praras turimos techninės įrangos garantiją, tai tokiu atveju Tiekėjas turės atstatyti Sistemos darbą, kad ji tinkamai funkcionuotų, ir padengti Šiaulių miesto savivaldybės administracijos patirtas išlaidas dėl Sistemos tinkamo darbo atstatymo. 

	2.1.5. 
	Visus reikalingus įgarsinimo įrangos garantinių įsipareigojimų įvykdymo ir garantinės priežiūros veiksmus Tiekėjas turi atlikti be papildomų mokesčių.

	2.1.6. 
	Pardavėjas privalo:
Sistemos garantiniu laikotarpiu vykdyti įgarsinimo įrangos garantinę priežiūrą bei atlikti profilaktikos darbus. Sistemos garantiniu laikotarpiu profilaktika atliekama ne rečiau kaip vieną kartą per 12 mėnesių, o profilaktikos metu kiekvienoje ruporinių garsiakalbių sumontavimo vietoje Sistema iš dalies ar visiškai neveiks ne ilgiau nei 4 valandas. 

Tiekėjas, įrengęs ruporinius garsiakalbius prieš pasirašant Perdavimo-Priėmimo aktą turi Pirkėjui pateikti ir su juo suderinti numatytos vykdyti Sistemos profilaktikos grafiką. 
Pateiktas Sistemos profilaktikos grafikas eksploatacijos metu gali būti derinamas išlaikant profilaktikos atlikimo periodiškumą.

Sistemos profilaktinio patikrinimo faktas fiksuojamas Tiekėjo pateikiamu aktu, kurį pasirašo už Sutarties vykdymą atsakingi asmenys. 


	2.1.7. 
	Tiekėjas planinės techninės profilaktikos metu periodiškai pagal su Pirkėju suderintą grafiką turi:
2.1.7.1. patikrinti įgarsinimo įrangos nustatymus ir prireikus juos nustatyti iš naujo;
2.1.7.2. patikrinti ruporinių garsiakalbių maitinimo šaltinių įtampą ir atlikti būtinuosius reguliavimus;
2.1.7.3. patikrinti ruporinių  garsiakalbių darbo režimus ir juos tinkamai sureguliuoti;
2.1.7.4. patikrinti ruporinių  garsiakalbių transliuojamo garso kokybę ir prireikus atlikti reikalingus reguliavimus;
2.1.7.5. atlikti ruporinių garsiakalbių lauko korpusų valymą. Ruporinių garsiakalbių lauko korpusų valymas atliekamas pagal poreikį, bet ne mažiau nei kartą per kalendorinius metus;
2.1.7.6. patikrinti ruporinių garsiakalbių tvirtinimus prie atramų;
2.1.7.7. nuolat vykdyti mėnesinę ruporinių garso kolonėlių sunaudojamos elektros energijos apskaitą, išskyrus UAB „Šiaulių šviesa“ priklausančių elektros skydinių rodmenis ir jei ruporinių garso kolonėlių maitinimas prijungtas prie anksčiau įrengtų vaizdo kamerų įvadų, ir duomenis pateikti Savivaldybės administracijai;

	2.1.8. 
	Tiekėjas, perduodant įrengtą Sistemą, privalo pateikti Pirkėjui jos vertę: priežiūros, prekių, įrenginių ir jų įrengimo vertes atskirai

	2.1.9. 
	Visi VSS komponentų programinės įrangos atnaujinimai turi būti vykdomi iš Europos Sąjungos ir NATO šalyse esančių serverių.

	2.1.10. 
	Reikalavimai Sistemos garantinės priežiūros kokybei: Tiekėjas turi užtikrinti kokybišką ruporinių garsiakalbių veikimą su visa įrengta joms priklausančia įranga ir kabeliais, duomenų ryšio linijų (jei būtų naudojamos) kokybė turi būti pakankama užtikrinti vaizdo ir garso duomenų be nutrūkimų perdavimą ir įrangos valdymą, gedimai turi būti šalinami, profilaktikos darbai atliekami šioje techninėje specifikacijoje nustatyta tvarka ir terminais.



2.2. ĮGARSINIMO SISTEMOS PERDAVIMAS IR GARANTINĖ PRIEŽIŪRA.

	Nr.
	Reikalavimas

	2.2.1.  
	Įgarsinimo sistemos garantinė priežiūra – užtikrinti ruporinių garsiakalbių nepertraukiamą darbą, užtikrinti duomenų perdavimo srautą bei kokybę į ruporinius garsiakalbius iš VSS –  36 mėnesius nuo įgarsinimo sistemos perdavimo akto be trūkumų pasirašymo datos.


	2.2.3.
	Perduodant įrengtus ruporinius garsiakalbius pateikti šią dokumentaciją su lydraščiu, kuriame nurodomi teikiami dokumentai,  o dokumentų neteikiant, privaloma nurodyti priežastį:
a) Sistemos profilaktikos grafikas;
b) ruporinių garsiakalbių garantinis raštas;
c) atliktų darbų perdavimo ir priėmimo aktas;
d) finansinės vertės pažyma apie objektą (skaidyta į ruporinių garsiakalbių, inžinerinių tinklų, kitų papildomų įrenginių ir priežiūros vertes atskirai);
e) projektinė dokumentacija pagal faktiškai atliktus darbus;
f) požeminių darbų aktas, jei tokie buvo;
g) elektrinių kabelių parametrų matavimų aktai;
h) įrenginių įžeminimo matavimų aktai;
i) išpildomoji ryšių ir maitinimo tinklų geodezinė nuotrauka;
j) pažymos iš suinteresuotų organizacijų apie jų keliamų reikalavimų (numatytų projekte) įvykdymą;
k) automatizuotos elektros apskaitos įrengimo aktas (pateikiami fiksuoti pridavimo metu pradiniai skaitiklių rodmenys, jei automatizuota elektros apskaita įrengta prie ESO tinklų ar kitų paskirstymo tinklų įvado); 
l) principinės elektros maitinimo ir ryšių jungimo schemos (Projektas);
m) elektros įvadų vietų, maitinimo ir apskaitos prietaisų sujungimo spintoje principinės schemos, brėžiniai;
n) nuosavybės ir atsakomybės ribų aktai;
o) kiekvieno automatinės elektros apskaitos prietaiso priskirtis prijungtai įrangai projekte,  vieta, numeris ir fiksuoti pridavimo metu pradiniai rodmenys (nuotraukos);
p) visa dokumentacija Pirkėjui turi būti pateikta kieta kopija ir elektronine forma PDF formatu. Optinių ir elektros maitinimo kabelių paklojimo ir inžinerinių įrenginių schemos papildomai turi būti pateiktos Autocad DWG formatu LKS94 koordinačių sistemoje.

	2.2.4.
	Perduodant visų įrengtų įgarsinimo sistemos ruporinių garsiakalbių sunaudojamos elektros energijos apskaitos prietaisų (jei tokie buvo įrengti) pradinius rodmenis atskiru aktu pateikti Savivaldybės administracijai laikantis 2.2.3. n) punkto reikalavimų.


PASTABA: Tiekėjas privalo nusimatyti visą įgarsinimo įrangą, užtikrinančią sklandų vaizdo stebėjimo sistemos darbą. 

3 DALIS – ĮRANGA

3.1. RUPORINIS GARSIAKALBIS (6 VNT.)

	Nr.
	Reikalavimas

	3.1.1. 
	Klimatinėms oro sąlygoms atsparus (ne žemesnis nei IP66 atsparumo vandeniui lygis) aktyvinis garso ruporinis garsiakalbis su įmontuotu garso stiprintuvu. 

	3.1.2. 
	Garsiakalbio ir įmontuoto garso stiprintuvo efektyvusis galingumas (RMS - root mean square ) ne mažesnis negu 20W

	3.1.3. 
	Garso kryptingumo sklaida 1kHz/2kHz ne didesnė nei 120/60 horizontaliai 160/90 vertikaliai

	3.1.4. 
	Maitinimas nuolatine srove, įtampa ne didesne nei 24V, gali būti PoE

	3.1.5. 
	Atkuriama garso dažnių juosta ne siauresnė nei 400Hz-10kHz

	3.1.6. 
	Ne mažiau 3-jų atkuriamo garso lygių nustatymo galimybė

	3.1.7. 
	Maksimalus atkuriamo garso dažnių juostoje garso slėgis (SPL – sound pressure level) ne mažesnis nei 
SPL @ 1 m, 1 Watt, dažnių juostai, 100 Hz-10 kHz: 105 dB
SPL @ 1 m, pilna galia, dažnių juostai, 100 Hz-10 kHz: 118 dB

	3.1.8. 
	Aktyvinis garso ruporinis garsiakalbis gali palaikyti SIP protokolą.

	3.1.9. 
	Pajungimo kabelio ilgis ne trumpesnis nei 2 m  su RCA kištuku ir nuolatinės srovės lizdu ("+") arba kitokie tinkami prijungti garso įvadui nuo vaizdo kameros ir maitinimui nuo maitinimo grandies arba visos pajungimo jungtys yra ruporinio garsiakalbio korpuso hermetiškame skyriuje. Sujungimai individualiai hermetinami naudojant specialias hermetinimo juostas.

	3.1.10. 
	Darbinės temperatūros ribos ne siauresnės nei -20 ℃ to +60 ℃

	3.1.11. 
	Ruporinio garsiakalbio svoris ne daugiau 3,0 kg

	3.1.12. 
	Visų ruporinių garsiakalbių sujungimai su vaizdo kamera ir maitinimo šaltiniu privalo būti apsaugoti ir įrengti hermetiškoje dėžutėje atsparioje klimatinėms oro sąlygoms

	3.1.13. 
	Ruporinis garsiakalbis  turi būti valdomas ir nustatinėjamas per sąsaja su vaizdo stebėjimo kamera iš programinės įrangos Digifort.

	3.1.14. 
	Ruporinis garsiakalbis su įmontuotu skaitmeniniu galios stiprintuvu, bus skirtas leisti garso pranešimus viešoje erdvėje per tinklo vaizdo stebėjimo kamerą iš jai skirtos programinės įrangos Digifort. Šis valdomas garsiakalbis turi veikti esant ekstremalioms temperatūroms. Korpusas privalo būti padengtas antikorozine danga atsparia UV spinduliuotei ir montuojamas nerūdijančio plieno varžtais, užtikrinančiais atsparumą oro sąlygoms. 

	3.1.15. 
	Ruporinio garsiakalbio garantija ne mažesnė nei 36 mėnesiai.


PASTABA: Įgarsinimo įrangos ar įrenginio specifikacijos dalyje BŪTINA nurodyti konkretų kiekvieno komponento modelį ir jo gamintoją. Pasiūlymai, kuriuose bus nurodyta įranga neatitinkanti techninių specifikacijų, bus atmetami. Tiekėjas gali siūlyti lygiavertes arba geresnes charakteristikas. 
3.2. BENDRI REIKALAVIMAI ĮGARSINIMO SISTEMAI

	Nr.
	Reikalavimas

	3.2.1. 
	Sistema turi būti centralizuotai valdoma, plečiama, pagrįsta kliento-serverio architektūra

	3.2.2. 
	Programos vartotojo sąsaja – Lietuvių ir Anglų kalbomis

	3.2.3. 
	Saugumo užtikrinimui, vaizdo stebėjimo ir įgarsinimo tinklas yra atskirtas nuo darbo stočių tinklo, naudojant atskirtas serverio tinklo sąsajas vaizdo kamerų ir darbo stočių tinklams. 



4 DALIS – KOMUNIKACIJOS

4.1. REIKALAVIMAI ŠVIESOLAIDINIO RYŠIO ĮRENGIMUI

	Nr.
	Reikalavimas

	4.1.1. 
	Kiekvienas ruporinis garsiakalbis montuojamas greta vaizdo kameros ant įrengto stulpo iki kurio atvestas optinis kabelis ir elektros maitinimas. Ant stulpo gali būti sumontuotas komutacinis skydas (spintelė). Joje sumontuojama reikiama įgarsinimo įranga ir kita reikalinga įranga, 

	4.1.2. 
	Duomenys į vaizdo kameras, prie kurių prijungti ruporiniai garsiakalbiai, perduodami šviesolaidine skaidula(-omis) iki artimiausių ryšio šulinėlių, ir toliau duomenys perduodami į Vasario 16-osios g. 62, Šiauliuose, esančias Centrinio pulto įrangos patalpas.

	4.1.3. 
	[bookmark: _Hlk72504390]Visi ryšio kanalai turi atitikti LST EN 60793-2-50:2009 standarto B1.3 klasės (ITU-T G.652C/D) arba lygiaverčio standarto reikalavimus. Šviesolaidinių skaidulų optiniai, geometriniai ir mechaniniai parametrai turi būti pastovūs per visą gijų ilgį.

	4.1.4. 
	Šviesolaidinio ryšio slopinimo koeficientas turi būti ne blogesnis nei: <0,3dB/km (1550 nm bangai) ir <0,4dB/km (1310 nm bangai). Slopinimo vidurkis, suvirinimo vietoje, matuojant iš dviejų pusių ne daugiau 0,1dB; slopinimas mechaninėje jungtyje ne daugiau 0,5dB. Kabelio mechaninės savybės turi atitikti IEC 60794-1 (IEC–794–1) reikalavimus. Chromatinės dispersijos koeficientas 1550nm – ne daugiau 18ps/km*nm, PMD ne daugiau 0,5ps/√km. Po šviesolaidinio tinklo įrengimo Tiekėjas privalo atlikti šiame punkte nurodytų parametrų matavimus ir juos pateikti Pirkėjui. Pirkėjui kilus įtarimų dėl parametrų neatitikimo, jis gali samdyti trečią šalį matavimams patikrinti, ir, nustačius neatitikimus, reikalauti jų ištaisymo Tiekėjo sąskaita.

	4.1.5. 
	[bookmark: _Hlk73544343]Įrengiant naujus ruporinius garsiakalbius, nurodytus 1.3 skyriuje, suderinus su Pirkėju, galima panaudoti jau paklotus esamus Pirkėjo eksploatuojamus optinio tinklo kabelius iki gretimos vaizdo kameros. 

	4.1.6. 
	Tiekėjas, vesdamas šviesolaidinio ryšio kabelius, turi įsivertinti galimas išlaidas esant išlaužtiems, pažeistiems, sugadintiems vamzdžiams jų atstatymo darbams padengti.

	4.1.7 
	Tiekėjas, esant šviesolaidinio ryšio šulinėlių nuomai, turi pateikti su šviesolaidinio ryšio šulinėlių nuoma susijusius dokumentus ir kitą lydinčiąją informaciją Pirkėjui.

	4.1.8. 
	Visa optinio tinklo dalis, paklota projekto vykdymo metu, pasirašius perdavimo (įrengimo) -priėmimo aktą su visa lydinčiąja dokumentacija perduodama perkančiosios organizacijos nuosavybėn.

	4.1.9. 
	Šiaulių miesto ruporinių garsiakalbių įrengimo naujose vietose darbai:
4.1.9.1 Ruporiniai garsiakalbiai įrengiami ant esamos atramos pagal preliminarias koordinates, pateiktas 1.3 skyriuje greta esančios vaizdo kameros. Tiksli vieta derinama įrengimo metu su perkančiąja organizacija;
4.1.9.2. nustatoma optimaliausia pastatymo vieta, ruporinių garsiakalbių įrengimo aukštis, tvirtinimo būdas, numatomas pajungimo būdas ir suderinta, kad įrengiami objektai nedengtų potencialiai stebėsimų zonų;
4.1.9.3. elektros prievadas įgarsinimo įrangai parenkamas iš arčiausiai esančios elektros skydinės arba vaizdo kameros komutacinės dėžės. Elektros pajungimas turi būti suderintas su elektros skydinės valdytoju;
4.1.9.4. elektros įvadas įgarsinimo įrangai įrengiamas stulpuose esančiose komutavimo dėžėse. Elektros pajungimas turi būti vykdomas dalyvaujant elektros skydinės valdytojui;
4.1.9.5. visa įgarsinimo montavimo, diegimo įranga, papildomos instaliacinės medžiagos (kabeliai, loveliai, instaliaciniai vamzdžiai, komutaciniai kabeliai, elektros skirstytuvai, keltuvo nuoma ir t.t.), įrenginio įrengimo suderinimo darbai turi būti įtraukti į pasiūlymo galutinę kainą;
4.1.9.6. visa Sistema  su visais priklausiniais privalo būti įrengta laikantis Lietuvos Respublikos energetikos ministro 2012 m. vasario 3 d. įsakymo Nr. 1-22 „Dėl elektros įrenginių įrengimo bendrųjų taisyklių patvirtinimo“;
4.1.9.7. papildomi tvirtinimo elementai privalo būti metaliniai, dengti antikorozine danga, tenkinti mechaninio atsparumo reikalavimus siūlomos įrangos sukeltoms maksimalioms apkrovoms ir spalvine gama neišsiskirti nuo atramos ant kurios tvirtinama;
4.1.9.8. [bookmark: _Hlk72504545]Visos Sistemos instaliacijai reikalingos medžiagos ir įgarsinimo montavimo/įdiegimo ir paleidimo darbai, eksploatacinė priežiūra turi būti įtraukti į galutinę pasiūlymo kainą.



________________

